אין לבלבל עם אין לבלבל ערך זה עם הערך "מועדון הכדורגל איינדהובן".

**פ.ס.וו. איינדהובן** (בהולנדית: **PSV Eindhoven**), או בשמה המלא **איגוד הספורט פיליפס** (**Philips Sport Vereniging**), היא קבוצת כדורגל מהעיר איינדהובן בהולנד, המשחקת בליגת העל ההולנדית. זכתה 24 פעמים באליפות הולנד, 11 פעמים בגביע ההולנדי, 14 פעמים בסופר קאפ ההולנדי, פעם אחת בגביע אופ"א ופעם אחת בגביע אירופה לאלופות.

איינדהובן היא אחת מארבע קבוצות (ביחד עם אייאקס, פיינורד ואוטרכט) שמעולם לא ירדו לליגת המשנה בהולנד.

הקבוצה בבעלות חברת מוצרי החשמל והאלקטרוניקה ההולנדית "פיליפס" (PHILIPS) שנוסדה על-ידי משפחה הולנדית-יהודית נודעת, ועל-שמה היא גם קרויה.

היסטוריה
--------

### השנים הראשונות

המועדון נוסד בשנת 1913, ובשנת 1916 מחלקת הכדורגל העבירה את שמה מ"**פיליפס אלפטל**" ל"**פ.ס.וו.**" (**PSV**) - ראשי תיבות של **Philips Sport Vereniging**, **איגוד הספורט פיליפס**.

עקב מלחמת העולם הראשונה, האפשרות הראשונה להיכנס לליגה הייתה בעונת 1915/1916. המשחק הראשון אי פעם של המועדון הסתיים בהפסד 3–2 מול קבוצת המילואים של וילם II ב-19 בספטמבר 1915. פ.ס.וו. עלתה לראשונה לליגה הבכירה ב-1918 ושוב ב-1921 לאחר שירדה שוב. הקבוצה ירדה ליגה בשנת 1925, אך שבה לליגה הבכירה ב-1926 ומאז ועד היום לא ירדה הקבוצה אף פעם מהליגה הבכירה.

לאחר הזכייה בליגה המחוזית בשנת 1929, פ.ס.וו נכנסה לפלייאוף האליפות. בפלייאוף היא ניצחה בשישה מתוך שמונה משחקים. ניצחון 5–1 מול Velocitas העניק לה לראשונה את תואר האליפות. ב-1935 הבטיחה הקבוצה את האליפות השנייה בתולדותיה. בשנת 1950 זכתה פ.ס. וו. לראשונה בגביע ההולנדי לאחר שגברה 4–3 לאחר הארכה על HFC הארלם.

בשנת 1955 היה פ.ס. וו. למועדון ההולנדי הראשון שהעפיל לגביע אלופי אירופה (ליגת האלופות כיום). שני המשחקים מול ראפיד וינה הסתיימו בהפסד 1–6 ו-1–0.

### השנים המוצלחות

בעונת 1963/1964, עונה לאחר הזכייה בתואר האליפות הרביעי של המועדון, הגיעה הקבוצה לראשונה לרבע גמר ליגת האלופות, שם הודחה על ידי פ.צ. ציריך.

בין השנים 1968–1972, אימן קורט לינדר את פ.ס.וו. קבוצתו הגיעה לשני גמרי גביע הולנד ולחצי גמר גביע אירופה למחזיקות גביע. בשנות השישים ותחילת ה-70, הכדורגל ההולנדי היה בשליטתם של אייאקס ופיינורד, עד למינוי של קיס רייוורס למאמן ב-1972, מינוי אשר סימל את תחילת ההצלחה הגדולה של המועדון ועלייתו לגדולה מקומית ובינלאומית. תחת רייברס החלה פ.ס. וו. לזכות בתארים רבים ונחלה הצלחות רבות. תחילה, גביע ההולנדי בשנת 1974, ואליפות ב-1975. שנה לאחר מכן הצליחה פ.ס.וו לזכות בדאבל הראשון שלה. בליגת האלופות, הודחה רק בשלב חצי הגמר על ידי סנט אטיין הצרפתית. ב-1978 הקבוצה הבטיחה שוב את תואר האליפות לאחר שסיימה עונה שלמה ללא הפסד. בגביע המקומי הודחה בשלב מוקדם לאחר תבוסה 1–6 ל-וחנינגן, הפסד הבית הגבוה ביותר של המועדון עד היום. עם זאת, בגביע אופ"א רשמה הקבוצה קמפיין מוצלח ותואר אירופי ראשון בתולדותיה לאחר שגברה על בסטיה מצרפת. 0–0 במשחק הראשון ובמשחק השני 0–3 לאיינדהובן.

עונת 1987/1988 הייתה העונה המוצלחת בתולדות המועדון. הקבוצה זכתה באליפות ארבעה מחזורים לפני סיום העונה, כשהיא כובשת לא פחות מ-117 שערים. הקבוצה זכתה גם בדאבל לאחר ניצחון בגמר הגביע 2–3 על רודה ג'יי סי לאחר הארכה. קמפיין ליגת האלופות החל עם ניצחונות על גלאטסראיי וראפיד וינה. לאחר מכן, הצליחה הקבוצה להגיע עד לגמר עם תוצאות תיקו לאורך כל הדרך. רבע הגמר מול בורדו הוכרע על ידי שער חוץ, בחצי הגמר מול ריאל מדריד, שוב, שער חוץ העניק לאיינדהובן את הכרטיס לגמר. בגמר, שהסתיים גם הוא בתוצאת תיקו 0-0 עם בנפיקה ליסבון מפורטוגל, ניצחון 5–6 בפנדלים העניק לאיינדהובן את הטרבל, והיא אחת משבע קבוצות בלבד באירופה שעשו זאת יחד עם ברצלונה, אינטר מילאנו, סלטיק, אייאקס, באיירן מינכן ומנצ'סטר יונייטד.

ב-1994 החתימה פ.ס.וו. את רונאלדו בן ה-17. החלוץ הברזילאי, שלימים הפך לאחד השחקנים הטובים בעולם, כבש 30 שערים בעונת הבכורה שלו. אחרי עונת 1995/1996 עמוסת פציעות בה כבש 12 שערים, עזב רונאלדו לברצלונה. באותה עונה זכתה פ.ס.וו בגביע לאחר ניצחון 5–2 על ספרטה רוטרדם.

### שנות האלפיים

ב-2005 זכתה פ.ס.וו. באליפות, חמישה משחקים לפני סיום העונה, כמו גם בגביע המקומי לאחר ניצחון במשחק הגמר מול וילם II. גם בליגת האלופות הגיעה הקבוצה לשלב הנוקאאוט, שם ניצחה הקבוצה 0–3 את מונקו במצטבר ואת אולימפיק ליון הצרפתיות אחרי דו-קרב פנדלים. בשלב חצי הגמר הודחה על ידי מילאן האיטלקית עקב שערי חוץ עודפים. גם בעונה שלאחר מכן זכתה הקבוצה באליפות, אך הפסידה בגמר הגביע ההולנדי לאייאקס.

באוקטובר 2010 הביסה הקבוצה את פיינורד, מהקבוצות הבכירות בהולנד, בתוצאה 0–10. ניצחון היסטורי וההפסד הגבוה ביותר של פיינורד בתולדות המועדון. בעונת 2012/2013, אף על פי שכבשה 103 שערי ליגה, סיימה הקבוצה רק כסגנית האלופה. ב-18 באפריל 2015, זכתה הקבוצה באליפות ראשונה מאז 2008, לאחר ארבע זכיות רצופות של אייאקס. בעונת 2015/2016 הגיעה פ.ס.וו לשלבי ההכרעה של ליגת האלופות, והפכה למועדון ההולנדי הראשון שעשה זאת מאז עונת 2006/2007. אולם היא לבסוף הודחה בשמינית הגמר על ידי אתלטיקו מדריד הספרדית. בשנת 2018 לאחר ניצחון 3–0 על אייאקס, שהיו במקום השני, זכתה הקבוצה בתואר האליפות ה-24. בעונת 2021/2022 זכתה הקבוצה בגביע ההולנדי לראשונה לאחר כעשור, לאחר שגברה במשחק הגמר 2-1 על אייאקס, אך הפסידה את האליפות לאייאקס וסיימה במקום השני.

לקראת עונת 2022/2023 מונה שחקן העבר של המועדון ונבחרת הולנד רוד ואן ניסטלרוי לתפקיד המאמן.

סגל הקבוצה
----------

נכון ל-24 בספטמבר 2023

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ארגנטינהארגנטינה | שוער | וולטר בניטס  |
| 2 | הולנדהולנד | מגן | שורנדי סמבו  |
| 3 | הולנדהולנד | מגן | יורדן טזה  |
| 4 | הולנדהולנד | מגן | ארמנדו אוביספו  |
| 5 | ברזילברזיל | בלם | אנדרה רמאליו  |
| 6 | גרמניהגרמניה | בלם | ארמל בלה-קוצ'אפ  |
| 7 | הולנדהולנד | קשר | נואה לאנג  |
| 8 | ארצות הבריתארצות הברית | מגן | סרג'יניו דסט  (בהשאלה מברצלונה) |
| 9 | הולנדהולנד | חלוץ | לוק דה יונג  (קפטן) |
| 10 | ארצות הבריתארצות הברית | קשר | מליק טילמן  (בהשאלה מבאיירן מינכן) |
| 11 | בלגיהבלגיה | חלוץ | יוהאן בקאיוקו  |
| 14 | ארצות הבריתארצות הברית | חלוץ | ריקרדו פפי  |
| 16 | הולנדהולנד | שוער | יואל דרומל  |
| 17 | ברזילברזיל | קשר | מאורו ז'וניור  |

 |  | 

| מס' |  | עמדה | שם |
| --- | --- | --- | --- |
| 18 | צרפתצרפת | מגן | אוליבייה בוסקאלי  |
| 20 | הולנדהולנד | קשר | חוס טיל  |
| 22 | הולנדהולנד | קשר | ירדי סחאוטן  |
| 23 | הולנדהולנד | קשר | ג'ואי וירמן  |
| 24 | הולנדהולנד | שוער | בוי ווטרמן  |
| 26 | הולנדהולנד | קשר | איזק בבאדי  |
| 27 | מקסיקומקסיקו | חלוץ | אירווינג לוסאנו  |
| 30 | הולנדהולנד | מגן | פטריק ואן אנהולט  (בהשאלה מגלאטסראיי) |
| 31 | הולנדהולנד | קשר | טיכו לאנד  |
| 32 | בלגיהבלגיה | חלוץ | יורבה ורטסן  |
| 34 | מרוקומרוקו | קשר | איסמעיל סאייברי  |
| 35 | נורווגיהנורווגיה | מגן | פרדריק אופהגורד  |
| 41 | בלגיהבלגיה | שוער | קייל פירסמן  |

 |

#### מספרים שמורים

* **12** – המספר שייך לקהל, שהוא מבחינת המועדון השחקן ה-12 של הקבוצה.
* **99** – שייך לקמע של המועדון.

שחקנים בולטים מתולדות המועדון
-----------------------------

* הולנדהולנד אריין רובן
* הולנדהולנד ארי האן
* הולנדהולנד פיליפ קוקו
* הולנדהולנד האנס ואן ברויקלן
* הולנדהולנד יאן ונחור אוף הסלינק
* הולנדהולנד רוד חוליט
* הולנדהולנד רוד ואן ניסטלרוי
* הולנדהולנד רנה ואן דה קרקהוף
* הולנדהולנד קלאס יאן הונטלאר
* הולנדהולנד מרק ואן בומל
* הולנדהולנד וילי ואן דר קוילן
* הולנדהולנד ברי ואן ארלה
* הולנדהולנד רמקו פספיר
* הולנדהולנד ין ואן בוורן
* הולנדהולנד הוב סטיוונס
* הולנדהולנד וילפרד בומה
* הולנדהולנד רונלד ואטרוס
* הולנדהולנד רונאלד קומאן
* הולנדהולנד יאפ סטאם
* הולנדהולנד פטריק קלייברט
* הולנדהולנד סטיבן ברחוויין
* הולנדהולנד ג'ורג'יניו ויינאלדם
* הולנדהולנד צ'אבי סימונס
* הולנדהולנד סים דה יונג
* הולנדהולנד לוק דה יונג
* הולנדהולנד ממפיס דפאי
* הולנדהולנד דנזל דומפריס
* הולנדהולנד קודי גאקפו
* גרמניהגרמניה ארמל בלה-קוצ'אפ
* גרמניהגרמניה מריו גצה
* ישראלישראל ערן זהבי
* ברזילברזיל רונאלדו
* ברזילברזיל רומאריו
* מקסיקומקסיקו אירווינג לוסאנו
* זמביהזמביה קלושה בוואליה
* בלגיהבלגיה דריס מרטנס
* בלגיהבלגיה אריק גרטס
* בלגיהבלגיה לוק ניליס
* בלגיהבלגיה טימי סימונס
* שווייץשווייץ יוהאן פוגל
* ארצות הבריתארצות הברית סרג'יניו דסט
* ארצות הבריתארצות הברית מליק טילמן
* סרביה ומונטנגרוסרביה ומונטנגרו מתיאה קז'מן
* דרום קוריאהדרום קוריאה צ'י סונג פארק
* דרום קוריאהדרום קוריאה יונג פיו לי

תארים
-----

* **ליגת העל ההולנדית: 24**
	+ 1929, 1935, 1951, 1963, 1975, 1976, 1978, 1986, 1987, 1988, 1989, 1991, 1992, 1997, 2000, 2001, 2003, 2005, 2006, 2007, 2008, 2015, 2016, 2018
* **הגביע ההולנדי: 11**
	+ 1950, 1974, 1976, 1988, 1989, 1990, 1996, 2005, 2012, 2022, 2023
* **מגן יוהאן קרויף (הסופר קאפ ההולנדי): 14** (שיא)
	+ 1992, 1996, 1997, 1998, 2000, 2001, 2003, 2009, 2012, 2015, 2016, 2021, 2022, 2023
* **ליגת האלופות: 1**
	+ 1987/1988
* **גביע אופ"א: 1**
	+ 1978

קישורים חיצוניים
----------------

ויקישיתוף מדיה וקבצים בנושא **פ.ס.וו. איינדהובן** בוויקישיתוף
* אתר האינטרנט הרשמי של פ.ס.וו. איינדהובן
* פ.ס.וו. איינדהובן, ברשת החברתית פייסבוק

* פ.ס.וו. איינדהובן, ברשת החברתית אקס (טוויטר)

* פ.ס.וו. איינדהובן, ברשת החברתית אינסטגרם

* פ.ס.וו. איינדהובן, ברשת החברתית טיקטוק

* פ.ס.וו. איינדהובן, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

הערות שוליים
------------

1. ↑  PSV-selectie 2023-2024, www.psv.nl, ‏2023-07-03 (ב־)

| הולנדהולנד ליגת העל ההולנדית, עונת 2023/2024 |
| --- |
| 

|  |
| --- |
| אוטרכט • א.ז. אלקמאר • אייאקס • אלמיירה סיטי • אקסלסיור רוטרדם • גו אהד איגלס • הירנפיין • הראקלס אלמלו • ואלבייקויטסה ארנהם • זוולה • טוונטה • אן.אה.סיי. ניימכן • ספרטה רוטרדם • פולנדם • פורטונה סיטארד • פיינורד • פ.ס.וו. איינדהובן |

 |

| **ליגת האלופות 2023/24** |
| --- |
| **בית א'** | **בית ב'** | **בית ג'** | **בית ד'** | **בית ה'** | **בית ו'** | **בית ז'** | **בית ח'** |
| גרמניהגרמניה באיירן מינכן | ספרדספרד סביליה | איטליהאיטליה נאפולי | פורטוגלפורטוגל בנפיקה ליסבון | הולנדהולנד פיינורד | צרפתצרפת פריז סן-ז'רמן | אנגליהאנגליה מנצ'סטר סיטי | ספרדספרד ברצלונה |
| אנגליהאנגליה מנצ'סטר יונייטד | אנגליהאנגליה ארסנל | ספרדספרד ריאל מדריד | איטליהאיטליה אינטר מילאנו | ספרדספרד אתלטיקו מדריד | גרמניהגרמניה בורוסיה דורטמונד | גרמניהגרמניה ר.ב. לייפציג | פורטוגלפורטוגל פורטו |
| דנמרקדנמרק פ.צ. קופנהגן | הולנדהולנד פ.ס.וו. איינדהובן | פורטוגלפורטוגל בראגה | אוסטריהאוסטריה רד בול זלצבורג | איטליהאיטליה לאציו | איטליהאיטליה מילאן | סרביהסרביה הכוכב האדום בלגרד | אוקראינהאוקראינה שחטאר דונצק |
| טורקיהטורקיה גלאטסראיי | צרפתצרפת לאנס | גרמניהגרמניה אוניון ברלין | ספרדספרד ריאל סוסיאדד | סקוטלנדסקוטלנד סלטיק | אנגליהאנגליה ניוקאסל יונייטד | שווייץשווייץ יאנג בויז | בלגיהבלגיה רויאל אנטוורפן |

|  |  |
| --- | --- |
| בקרת זהויות עריכת הנתון בוויקינתונים | 
* GND: 16256655-4
* VIAF: 216662291
* WorldCat: viaf-216662291

 |